**Ž U P A N**

Številka: 602-2/2021

Datum: 6. 5. 2021

**OBČINSKEMU SVETU**

**OBČINE TRŽIČ**

**ZADEVA:** **SKLEP O SPREMEMBI SKLEPA O DOLOČITVI CEN PROGRAMOV ZA PREDŠOLSKO VZGOJO V OBČINI TRŽIČ**

V skladu z 9., 18. in 116. členom Statuta Občine Tržič (Uradni list RS, št. 19/13 in 74/15) in 20. členom Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. [97/03](https://www.tax-fin-lex.si/Dokument/Podrobnosti?rootEntityId=E_1b450d4a-de55-4776-91ce-021aa8561fda), [77/05](https://www.tax-fin-lex.si/Dokument/Podrobnosti?rootEntityId=aE_a8d11c63-5233-4f4d-9fe5-dfbd1dd372e5), [120/05](https://www.tax-fin-lex.si/Dokument/Podrobnosti?rootEntityId=aE_114b165f-8d12-4adc-8f8f-32940f58ee8c), [93/15](https://www.tax-fin-lex.si/Dokument/Podrobnosti?rootEntityId=70190bda-eeec-4b57-b0bf-005e4ed1a233) in 59/19) vam pošiljam v obravnavo in sprejem točko:

**SKLEP O SPREMEMBI SKLEPA O DOLOČITVI CEN PROGRAMOV**

**ZA PREDŠOLSKO VZGOJO V OBČINI TRŽIČ**

V skladu z 21. členom Statuta Občine Tržič in 55. členom Poslovnika Občinskega sveta Občine Tržič bodo kot poročevalci na seji Sveta in delovnih teles sodelovali:

* Klemen Srna, vršilec dolžnosti direktorja občinske uprave,
* predstavnici Vrtca Tržič.

**PREDLOG SKLEPA:**

1. **Sprejme se Sklep o spremembi Sklepa o določitvi cen programov za predšolsko vzgojo v Občini Tržič**

**mag. Borut Sajovic**

**ŽUPAN**

**OBRAZLOŽITEV**

Občina Tržič je ustanoviteljica javnega vzgojno - varstvenega zavoda Vrtec Tržič. Na podlagi Odloka o ustanovitvi javnega vzgojno-varstvenega zavoda Vrtec Tržič (Uradni list RS, št. 23/11, 16/14, 65/16, 8/19 in 13/19; v nadaljevanju: Odlok) Vrtec Tržič opravlja dejavnost predšolske vzgoje kot javne službe v skladu z Zakonom o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – UPB, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169) in [25/17](http://www.uradni-list.si/1/objava.jsp?sop=2017-01-1324) – ZVaj) in podzakonskimi akti.

Občina iz svojega proračuna sofinancira programe za predšolske otroke na podlagi Odloka, 28. in 31. člena Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – UPB, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in 18/21) in Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19; v nadaljevanju: Pravilnik). Občina Tržič ima z Vrtcem Tržič sklenjeno Pogodbo o izvajanju dejavnosti predšolske vzgoje v vrtcu za posamezno koledarsko leto skladno z Odlokom o proračunu Občine Tržič za tekoče leto.

Iz proračuna Občine se za razliko med ceno programov in plačilom staršev zagotavljajo sredstva za plače in prejemke ter davke in prispevke za zaposlene v vrtcih in za materialne stroške v skladu z normativi in standardi. Sredstva zagotavlja občina v kateri imajo otrokovi starši stalno prebivališče oziroma ima stalno prebivališče skupaj z otrokom vsaj eden od staršev.

Cene programov na predlog vrtca določi Občina skladno s Pravilnikom. Le - ta določa, da se kot elementi za oblikovanje cen programov upoštevajo: stroški dela, stroški materiala in storitev ter stroški živil za otroke. Podrobno so ti elementi obrazloženi v gradivu, ki je priloženo in ga je pripravil Vrtec.

V skladu z 19. členom Pravilnika se uskladitev cen opravi enkrat letno, v primeru da pride do bistvenih sprememb višine posameznih elementov pa lahko tudi v vmesnem obdobju.

Vrtec predlaga povišanje cen s 1. 6. 2021 zaradi:

* povišanja elementov cene programov (stroškov dela), ki je posledica podpisanega Aneksa h Kolektivni pogodbi za dejavnost vzgoje in izobraževanja v Republiki Sloveniji (Uradni list RS, št. 80/18). Stroški materiala in storitev ostajajo v predlagani ceni programa nespremenjeni.

Stroški nakupa živil na otroka znašajo 34,38 EUR mesečno oziroma 2,00 EUR na dan.

Vrtec je glede na vrsto programov predlagal cene kot so razvidne iz spodnje tabele.

Tabela 1: Veljavna in predlagana cena programov (v EUR)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| PROGRAM | VELJAVNA CENA PROGRAMA (od 1. 3. 2019) | PREDLAGANA CENA PROGRAMA (od 1. 6. 2021) |
| PRVO STAROSTNO OBDOBJE | 470,00 | 485,00 |
| DRUGO STAROSTNO OBDOBJE | 369,00 | 382,00 |
| KOMBINIRANI ODDELEK INODDELEK 3 do 4 LETA | 398,00 | 410,00 |

Predlagana cena za prvo starostno obdobje se v primerjavi z obstoječo zvišuje za 3,19 %, za drugo starostno obdobje se predlagana cena zvišuje za 3,52 %. Za kombinirani oddelek in oddelek 3 do 4 leta se predlagana cena zvišuje za 3,02 %.V spodnji tabeli so za primerjavo prikazane trenutno veljavne cene programov nekaterih Gorenjskih občin, skupaj s predlagano ceno programov v Občini Tržič. Tabela 2: Primerjava predlagane ekonomske cene v Občini Tržič z drugimi veljavnimi ekonomskimi cenami v drugih bližnjih občinah (v EUR)

|  |  |  |  |  |  |  |
| --- | --- | --- | --- | --- | --- | --- |
|   | ŠKOFJA LOKA | BLED | RADOVLJICA | KRANJ | TRŽIČ | NAKLO (vrtec pri šoli) |
|  | 1.5.2020 | 1.9.2020 | 1.1.2020 | 1.10.2020 | 1.6.2021predlog | 1.1.2021 |
| prvo starostno obdobje | 527,75 | 549,00 | 526,58 | 540,63 | 485,00 | 507,85 |
| drugo starostno obdobje | 383,61 | 386,00 | 410,98 | 410,86 | 382,0€ | 376,94 |
| odd. 3-4 in komb. oddelki | 404,19 | - | 433,87 | 454,49 | 410,00 | 422,27 |

Občinskemu svetu predlagamo sprejetje predloga nove cene programov vrtca od 1. 6. 2021 dalje. |

Pripravila:

Nevenka Cotelj,

višja svetovalka

 Klemen Srna,

 v. d. direktorja občinske uprave

Priloga:

* gradivo Vrtca Tržič
* Sklep o spremembi Sklepa o določitvi cen programov za predšolsko vzgojo v občini Tržič